**

# RĪGAS 47. VIDUSSKOLA

Skaistkalnes iela 7, LV – 1004, tālrunis 67629267, fakss 67629267, e – pasts r47vs@.riga.lv

IEKŠĒJIE NOTEIKUMI

Rīgā

2023.gada 30.augustā Nr. VS47-23-3-nts

**Iekšējās kārtības noteikumi**

*Izdoti saskaņā ar Valsts pārvaldes iekārtas*

*likuma 72.panta pirmās daļas 1.punktu un*

 *Ministru kabineta 2023.gada 08.augusta noteikumu Nr. 474*

*“Kārtība, kādā nodrošināma izglītojamo profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*
*1.apakšpunktu*

1. **Vispārīgie jautājumi**

Rīgas 47.vidusskolas (turpmāk – skola) iekšējās kārtības noteikumi ir izdoti, ievērojot Izglītības likumu, Vispārējās izglītības likumu, Bērnu tiesību aizsardzības likumu, Ministru kabineta 2023.gada 08.augusta noteikumu Nr. 474 “Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos” un izglītības iestādes nolikumu (turpmāk – noteikumi).

1. Noteikumi ir attiecināmi arī uz skolas administrāciju, pedagogiem un atbalsta personālu (turpmāk – darbinieki). Noteikumi ir skolas darba kārtības noteikumu neatņemama sastāvdaļa.
2. Noteikumu ievērošana nodrošina izglītojamo drošību un viņu tiesību ievērošanu.
3. Noteikumi nosaka:
	1. izglītības procesa un izglītojamo darba organizāciju un saistītos noteikumus;
	2. izglītojamo tiesības un pienākumus;
	3. izglītojamo uzvedības noteikumus skolā, tās teritorijā un skolas organizētajos pasākumos;
	4. pamudinājumu un apbalvojumu sistēmu;
	5. evakuācijas plāna un informācijas par operatīvo dienestu izsaukšanu izvietojumu skolā;
	6. alkohola, cigarešu, narkotisko, toksisko un psihotropo vielu, gāzes baloniņu, gāzes pistoļu, šaujamieroču un auksto ieroču iegādāšanās, lietošanas, glabāšanas un realizēšanas aizliegumu skolā un tās teritorijā;
	7. Izglītojamo drošību un kārtību, nosakot Izglītības iestādes direktora un pedagogu rīcību, ja tiek konstatēta fiziska vai emocionāla vardarbība pret izglītojamo;
	8. atbildību par iekšējās kārtības noteikumu neievērošanu;
	9. citus jautājumus, kurus izglītības iestāde uzskata par būtiskiem.
4. Izglītojamie ar noteikumiem tiek iepazīstināti katra mācību gada sākumā – septembrī, iepazīšanos apstiprinot ar savu parakstu. Ar noteikumiem izglītojamos iepazīstina klases audzinātājs vai skolas pedagogs, kuru ar rīkojumu nozīme skolas direktors. Izglītojamos, kuri iestājās skolā mācību gada laikā, ar noteikumiem iepazīstina iestāšanās brīdī. Izglītojamo iepazīstināšanu ar iekšējās kārtības noteikumiem reģistrē klases vai grupas žurnālā. Izglītojamais atbilstoši spējām un prasmēm to apliecina ar ierakstu "iepazinos", norādot datumu un parakstu. Iepazīšanās fakts var tikt fiksēts e-vides skolvadības sistēmā, ja tāda tiek izmantota konkrētam mērķim.
5. Apmeklētāji ar noteikumiem iepazīstas skolā pie ziņojuma dēļa. Noteikumi ir publicēti arī skolas mājas lapā www.r47vs.lv. Darbinieki ar noteikumiem tiek iepazīstināti vienlaikus ar darba tiesisko attiecību uzsākšanu skolā.
6. Izglītojamie un Izglītības iestādes darbinieki katru gadu septembrī iepazīstas ar Izglītības iestādes galvenajām prioritātēm, mērķiem un uzdevumiem, savas kompetences ietvaros atbild par to īstenošanu un Izglītības iestādes turpmākās attīstības veicināšanu.
7. Izglītojamo uzņemšanu, pārcelšanu un atskaitīšanu no skolas nosaka attiecīgie Ministru kabineta noteikumi par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi.
8. Stājoties izglītības iestādē, izglītojamie un vecāki tiek iepazīstināti ar izvēlēto izglītības programmu un Izglītības iestādes noteikumiem. 11.-12.klašu izglītojamie un vecāki, apņemšanos tos pildīt, apstiprina, parakstot Izglītošanas līgumu.
9. **Izglītības procesa un izglītojamā darba organizācija un saistītie noteikumi**
10. Izglītības iestādes noteiktais dokuments saziņai ar izglītojamajiem, izglītojamo vecākiem un Izglītības iestādes darbiniekiem ir tiešsaistes skolvadības sistēma E-klase, mājas lapas adrese: [e-klase.lv](http://www.e-klase.lv/) (turpmāk tekstā - E-klase).
11. Izglītojamajiem, viņu vecākiem un darbiniekiem, izsniedzot paroli, tiek nodrošināta personīga piekļuve E-klasei.
12. Klases audzinātājs un mācību priekšmetu pedagogi E-klasē reģistrē izglītojamā mācību stundas apmeklējumu, attaisnotos un neattaisnotos kavējumus, mājasdarbus līdz plkst.16.00 un vērtējumus, kā arī ar izglītojamā vecākiem saskaņoti veikto pārrunu rezultātus.
13. Izglītojamo vecākiem ir pienākums:
	1. pieteikt Izglītojamā kavējumu E-klasē līdz pirmās kavējuma dienas plkst.9.00;
	2. iepazīties ar izglītojamā sekmju izrakstu E-klasē vismaz vienu reizi mēnesī. Vienu reizi mēnesī tiek sagatavots sekmju izraksts papīra formātā.
14. Izglītojamais savlaicīgi un regulāri, vismaz reizi nedēļā, informē vecākus par ierakstiem e- klasē.
15. Izglītojamā dokumentācija ir:
	1. personalizētā viedkarte “Skolēna e karte” (turpmāk tekstā – e-karte), kas ir Rīgas pilsētas pašvaldības vispārējās izglītības iestāžu skolēna apliecība, kā arī līdzeklis Rīgas pilsētas pašvaldības (turpmāk tekstā – Pašvaldība), Pašvaldības kapitālsabiedrību un sadarbības partneru piedāvāto atvieglojumu, pakalpojumu un priekšrocību saņemšanai un Pašvaldības sadarbības partneru sniegto pakalpojumu apmaksai;
	2. elektroniskā dienasgrāmata tiešsaistes skolvadības sistēmā E-klase;
	3. Liecība.
16. Mācību gada sākumu, semestrus, brīvlaikus un mācību gada beigas nosaka Ministru kabineta noteikumi par attiecīgā mācību gada sākuma un beigu laiku.
17. Mācības skolā notiek piecas dienas nedēļā. Interešu izglītības nodarbības un ārpusstundu pasākumi var notikt arī brīvdienās.
18. Mācību process skolā sākas plkst. 08.30, atsevišķos gadījumos 7.45.
19. Izglītojamie skolā ierodas tā, lai līdz mācību stundu sākumam pienācīgi sagatavotos stundai, ne vēlāk kā 5 minūtes pirms zvana
20. Izglītojamie novieto virsdrēbes garderobē. Atrasties skolas telpās virsdrēbēs ir aizliegts.
21. Skolas parādes durvis atvērts no plkst. 7.15 līdz 20.00.
22. Skolā garderobe darbojas no plkst. 7.30 līdz 16.00.
23. Skolā ir noteikts stundu un starpbrīžu ilgums.
24. Mācību stundu grafiks pamatizglītības programmās un vidējās izglītības programmās (plkst.):

|  |  |
| --- | --- |
| Stunda | Zvanu laiki |
| 0 | 7.45- 8.25 |
| 1. | 8.30- 9.10 |
| 2. | 9.20- 10.00 |
| 3. | 10.10.- 10.50 |
| **Pusdienas 1.- 4.kl.** |
| 4. | 11.10- 11.50 |
| **Pusdienas 5.- 12. kl.** |
| 5. | 12.10- 12.50 |
| 6. | 13.00- 13.40 |
| 7. | 13.50- 14.30 |
| 8. | 14.40- 15.20 |

1. Stundas notiek pēc mācību priekšmetu stundu saraksta, kurā norādīts mācību priekšmets, stundas norises laiks un vieta.
2. Par mācību priekšmetu stundu saraksta izmaiņām tiek paziņots informācijas stendos, e-klasē. Izglītojamie iepazīstas ar informāciju pirms iziešanas no izglītības iestādes vai e-klasē.
3. Mācību stundas notiek pēc kabinetu sistēmas. Kabinetu izkārtojumu nodrošina atbildīgais direktora vietnieks.
4. Interešu izglītības, individuālo nodarbību, fakultatīvo un pagarināto grupu nodarbības notiek pēc direktora apstiprināta nodarbību saraksta.
5. Izglītojamajiem ir iespēja apmeklēt konsultācijas visos mācību priekšmetos. Konsultāciju saraksts atrodas informācijas stendā.
6. Izņēmuma gadījumos ar direktora rīkojumu var mainīt mācību stundu, konsultāciju, individuālo nodarbību, fakultatīvo vai interešu izglītības nodarbību grafikus un norises laiku.
7. Izglītības iestādes ārpusstundu pasākumi notiek:
	1. 1.– 4. klasēm – ne vēlāk kā līdz plkst.17.00;
	2. 5. – 8. klasēm – ne vēlāk kā līdz plkst.19.00;
	3. 9. – 12. klasēm – ne vēlāk kā līdz plkst. 22.00.
8. Klases pasākumu laiks un saturs tiek saskaņoti ar atbildīgo direktora vietnieku izglītības jomā. Klases pasākumu laikā par kārtību telpās atbild izglītojamie un klases audzinātājs. Pēc pasākuma klases telpa tiek sakārtota.
9. Par klases, skolas vai ārpusskolas pasākumu tiek izdots rīkojums, kurā tiek noteikts- izglītojamiem iepazīties ar attiecīgā pasākumā ievērojamajām Drošības tehnikas instrukcijām;
10. Par instruktāžu noklausīšanos izglītojamais parakstās drošības instruktāžu lapās;
11. Attiecīgais pedagogs informē vecākus par pasākuma norisi un saņem rakstisku nepilngadīgā izglītojamā vecāku piekrišanu pasākumam.
12. Starpbrīžos izglītojamiem aizliegts atrasties klases telpā bez pedagoga uzraudzības.
13. Skolā darbojas medpunkts. Medpunkta darba laiks: plkst. 8.30 – 15.30.
14. Skolā strādā bibliotēka un lasītava. Bibliotēkas un lasītavas darba laiks: 9.00 – 17.00.
15. Izglītojamiem skolā ir pieejama ēdnīca. Uz pusdienām izglītojamie dodas noteiktā laikā kopā ar iepriekšējās mācību stundas (nodarbības) pedagogu vai klases audzinātāju.
16. Ēdināšana (siltās pusdienas) notiek pēc:
	1. pēc 3.stundas – 1. – 4.klašu (galdi ir klāti)
	2. pēc 4.stundas – 5. –12. kl. izglītojamie (galdi ir klāti).
17. Izglītojamie skolā ierodas tīrā un sakoptā apģērbā, kas atbilst vispārpieņemtajām lietišķā stila normām un nerada apstākļus traumām. Veselības un higiēnas nolūkos ir rekomendēts izmantot maiņas apavus.
18. Izglītojamā apģērbs nedrīkst reklamēt vardarbību, narkotikas, smēķēšanu un alkoholu.
19. Matu sakārtojumam jāatbilst higiēnas prasībām un jābūt netraucējošam mācību procesā.
20. Svētku dienās izglītojamie skolā ierodas, ģērbušies svinīgā apģērbā.
21. Izglītojamie ir atbildīgi par savas mācību vietas, skolas inventāra un telpu saglabāšanu, tīrību un kārtību. Ja kāds inventāra priekšmets ir nozudis vai sabojāts, izglītojamais nekavējoties par to informē klases audzinātāju vai atbilstošā mācību priekšmeta pedagogu vai citu pedagogu. Ja skolas inventārs ir sabojāts vai zudis izglītojamā rīcības rezultātā, izglītojamais personīgi vai ar vecāku palīdzību novērš radītās kaitējuma sekas, vai atlīdzina zaudējuma vērtību, atbilstoši LR likumdošanā paredzētajam.
22. Starpbrīdī izglītojamie pārvietojas uz to skolas ēkas stāvu un gaiteni, kurā notiks nākamā mācību stunda.
23. Pārvietojoties pa skolu, izglītojamajiem ir aizliegts drūzmēties, skriet, grūstīties, īpaši pie logiem un kāpnēm, klaigāt un citādi radīt traucējošus trokšņus, kā arī bez vajadzības uzturēties tualešu telpās.
24. Ja izglītojamais pārkāpj skolas Iekšējās kārtības noteikumus, pedagogs, klases audzinātājs vai izglītības iestādes vadības pārstāvis var izglītojamā elektroniskā dienasgrāmatā tiešsaistes skolvadības sistēmā E-klase ierakstīt piezīmi, kas informē viņa vecākus par radušos situāciju.
25. Izglītojamie apmeklē visas stundas saskaņā ar mācību priekšmetu stundu sarakstu, patstāvīgi sekojot informācijai par izmaiņām stundu sarakstā.
26. 1.-3.klases izglītojamajiem informāciju par stundu saraksta izmaiņām sniedz klases audzinātājs.
27. Stundās izglītojamie apzinīgi strādā un aktīvi piedalās mācību procesā, izpilda pedagoga norādījumus un uzdevumus, netraucē pārējiem izglītojamajiem un pedagogam.
28. Stundā ir aizliegts ēst, košļāt košļājamo gumiju, bez pedagoga atļaujas pārvietoties pa klasi un atstāt to.
29. Uzreiz pēc mācību stundu beigām izglītojamie atstāj skolas telpas, izņemot ja nav paredzētas konsultācijas, nodarbības pagarinātās dienas grupā, interešu izglītības nodarbības, ārpusstundu pasākumi, netiek plānotas nodarbības lasītavā vai datoru kabinetā.
30. Izglītojamajiem ir atļauts uzturēties skolas telpās pēc mācību stundu beigām, gatavojoties mācību vai ārpusstundu pasākumiem, tikai pedagoga vai cita pieaugušā uzraudzībā:
	1. 1.-3. klašu izglītojamie var atrasties skolas teritorijā klases audzinātājas pavadībā, izvērtējot klimatiskos apstākļus;
	2. 4.-12. klašu izglītojamie izvērtējot laika apstākļus skolas teritorijā var atrasties starpbrīžu laikā, nodrošinot ierašanos uz nākamo stundu bez nokavēšanās - ar pirmo zvanu uz stundu.
31. Lēmumu par izglītojamā pēcpārbaudījumiem un atstāšanu uz otru gadu tajā pašā klasē noformē ar izglītības iestādes direktora rīkojumu un līdz mācību gada beigām rakstiski paziņo izglītojamajam un viņa vecākiem (aizgādņiem) Administratīvā procesa likuma noteiktajā kārtībā un ievērojot attiecīgus Ministru kabineta noteikumus par kārtību, kādā izglītojamie tiek atskaitīti no izglītības iestādes, un obligātajām prasībām pārcelšanai uz nākamo klasi.
32. Lai nodrošinātu izglītojamā likumiskos pienākumus attiecībā uz izglītības ieguvi, kā arī izglītības procesu un iekšējo kārtību, skola ir tiesīga ierobežot izglītojamā tiesības uz iziešanu ārpus mācību iestādes telpām, slēdzot izglītības iestādes ārdurvis (pamatojums: Satversmes 116.pants, Izglītības likuma 54. pants un Bērnu tiesību aizsardzības likuma 4.nodaļa), izņemot noteikumos noteiktos gadījumos saskaņā ar izglītības iestādēs darbinieka atļauju.
33. Izņēmuma gadījumā, tai skaitā slimības dēļ, izglītojamais drīkst atstāt izglītības iestādi pirms noteiktā stundu beigu laika ar medmāsas un klases audzinātāja vai skolas vadības pārstāvja atļauju, informējot par to vecākus (likumisko pārstāvi).
34. **Izglītojamo tiesības**
35. Skolas izglītojamajiem ir tiesības iegūt kvalitatīvu pamatizglītību un vidējo izglītību, kā arī piedalīties ārpusstundu aktivitātēs, interešu izglītības programmās un visos citos izglītības iestādes organizētajos pasākumos.
36. Izglītojamajiem ir tiesības uz netraucētu mācību darbu stundās un izvēlētajās ārpusstundu nodarbībās.
37. Izglītojamie ir tiesīgi izmantot visus izglītības iestādes resursus izglītības iegūšanai, tai skaitā izglītības iestādes telpas, bibliotēkas, lasītavas, citas informācijas krātuves un mācību līdzekļus. Mācību gada laikā pēc stundām izglītojamajiem ir tiesības izmantot izglītības iestādes bezmaksas internetu mācību un komunikāciju nolūkos, lai veicinātu integrēšanos moderno saziņas līdzekļu vidē.
38. Izglītojamajiem ir tiesības saņemt motivētu savu zināšanu novērtējumu saskaņā ar skolas iekšējiem noteikumiem „Zināšanu un iemaņu veicināšanas un vērtēšanas sistēma”, saņemt no pedagogiem savlaicīgu informāciju par pārbaudes darbiem un citiem ar izglītības procesu saistītiem jautājumiem.
39. Izglītojamie ir tiesīgi pēc izvēles nodarboties skolas interešu izglītības programmās, pulciņos un kolektīvos, mācību priekšmetu fakultatīvos, kā arī piedalīties citos ārpusstundu izglītības iestādes piedāvātos pasākumos.
40. Izglītojamajiem ir tiesības nodarboties ar mācību pētniecisko darbu, saņemot nepieciešamus paskaidrojumus, konsultācijas un atbalstu no vadības un pedagogiem pētnieciskā darba gaitā.
41. Saņemt izglītības iestādes pedagogu konsultācijas visos mācību priekšmetos.
42. Izglītojamie ir tiesīgi brīvi izteikt un aizstāvēt savas domas un uzskatus, paust attieksmi par izglītības iestādes darba organizāciju, izglītības procesu un izteikt priekšlikumus skolas dzīves pilnveidošanai, apspriest radušās problēmas ar pedagogiem un skolas vadību.
43. Aizstāvēt savas tiesības, izmantojot skolas pašpārvaldes institūcijas.
44. Piedalīties skolas sabiedriskajā dzīvē, Skolas padomes un izglītojamo pašpārvaldes darbā atbilstoši to reglamentiem.
45. Pārstāvēt skolu dažāda mēroga pasākumos, konkursos, olimpiādēs.
46. Izglītojamajiem ir tiesības uz dzīvībai un veselībai drošiem apstākļiem skolā un tās organizētajos pasākumos.
47. Izglītojamie ir tiesīgi saņemt bezmaksas profilaktisko veselības aprūpi un neatliekamo medicīnisko palīdzību normatīvajos aktos noteiktajā apmērā.
48. Nepieciešamības gadījumā izglītojamiem, vecākiem un pedagogiem ir tiesības vērsties pie skolas atbalsta personāla: sociālā pedagoga, speciālā pedagoga, izglītības psihologa vai logopēda.
49. Izglītojamajiem ir tiesības starpbrīžos izmantot izglītības iestādes ēdnīcas un kafejnīcas pakalpojumus, ievērojot kārtību, higiēnas prasības un ēšanas kultūru un saudzīgu attieksmi pret ēdnīcas telpu inventāru.
50. **Izglītojamo pienākumi**
51. Izglītojamo pienākumi ir:
	1. mācīties atbilstoši savām spējām;
	2. ievērot Iekšējās kārtības noteikumus;
	3. ar cieņu izturēties pret valsti un sabiedrību, valsts un izglītības iestādes simboliku un atribūtiku;
	4. ievērot pārējo izglītojamo tiesības uz netraucētu izglītības ieguvi;
	5. būt pieklājīgam saskarsmē ar citiem izglītojamajiem, darbiniekiem un iestādes apmeklētājiem;
	6. izpildīt skolas darbinieku likumīgās prasības;
	7. nekavējoties informēt skolas darbiniekus, ja izglītojamais kādas personas darbībā saskata draudus savai vai citu personu drošībai;
	8. **11. – 12.klašu izglītojamiem ar savu uzvedību veicināt kulturālas uzvedības normu ievērošanu**;
	9. saudzīgi izturēties pret skolas īpašumu un, ja izglītojamais ar savu rīcību nodarījis materiālos zaudējumus, atlīdzināt tos, atbilstoši LR likumdošanā paredzētajam;
	10. ievērot tīrību skolā, tās teritorijā un sanitāri higiēniskās prasībām;
	11. koplietošanas telpās (piemēram, tualetēs, dušās);
	12. rūpēties par savu veselību, tai skaitā ievērot personīgo higiēnu;
	13. ievērot ugunsdrošības, ceļu satiksmes noteikumus un drošības tehnikas noteikumus mācību priekšmetu kabinetos, sporta nodarbībās un sacensībās, ekskursijās un citos izglītības iestādes organizētajos pasākumos;
	14. par ugunsgrēku vai citu negadījumu nekavējoties ziņot skolas darbiniekiem un izpildīt viņu norādījumus;
	15. precīzi izpildīt noteiktās prasības ārkārtas situācijās;
	16. apmeklēt visas mācību stundu sarakstā paredzētās mācību stundas;
	17. pēc attaisnotas prombūtnes slimības dēļ, izglītojamā pienākums pēc ierašanas skolā iesniegt klases audzinātājam kavējumus attaisnojošu dokumentu;
52. Par attaisnotiem stundu kavējumiem tiek atzīti:
	1. visi kavējumi, kurus apstiprina ārsta zīme;
	2. kavējumi līdz 3 mācību dienām, kurus ar rakstisku zīmi ir apstiprinājuši izglītojamā vecāki;
	3. kavējumi ārkārtēja notikuma ģimenē dēļ, kas apstiprināts ar vecāku rakstisku vai telefonisku paziņojumu klases audzinātājam;
	4. kavējumi, kad izglītojamajiem ir nepieciešams kavēt stundas citu iemeslu dēļ (sporta sacensības, koncerti, ģimenes apstākļi u. tml.) un to ir apstiprinājis skolas direktors.
53. Ja izglītojamajam ir nepieciešams kavēt stundas dažādu, nesaistītu ar slimību, iemeslu dēļ (sporta sacensības, koncerti, ģimenes apstākļi), vecāki vēršas pie direktora ar iesniegumu, kurā tiek norādīts kavējuma iemesls un laiks.
54. **Kārtība, kādā skola informē izglītojamo vecākus, ja izglītojamais bez attaisnojoša iemesla neapmeklē izglītības iestādi un neattaisnoto kavējumu novēršanas kārtība**
55. Rīcība kavētu stundu gadījumā:
	1. klases audzinātājs katru dienu līdz plkst. 16:00 izformē skolas sociālo pedagogu vai skolas atbalsta personāla grupas vadītāju par izglītojama kavējuma iemesliem:
	2. ja izglītojamais neattaisnoti kavējis 1 stundu, tad saņem mutisku aizrādījumu no klases audzinātāja;
	3. ja 2 - 3 stundas, tad klases audzinātājs ieraksta  elektroniskā dienasgrāmatā brīdinājumu;
	4. ja 4 - 6 stundas, tad klases audzinātājs informē skolēna vecākus telefoniski un ieraksta elektroniskā dienasgrāmatā;
	5. ja 7 - 10 stundas, tad  klases audzinātājs  aicina uz sarunu  skolēnu  ar vecākiem;
	6. ja kavēts vairāk par 10 stundām vai 3 dienām, klases audzinātājs sadarbībā ar sociālo pedagogu organizē pārrunas ar izglītojamo, lai noskaidrotu kavējumu iemeslu un novērstu kavējumus.
	7. Sociālais pedagogs:
		1. ja nokavētas no 11-15 stundām, tad sociālais pedagogs risina problēmu ar izglītojamo un viņu vecākiem vai aizbildni, pēc vajadzības pieaicina skolas atbalsta personālu;
		2. ja kavēts vairāk par 15 stundām, sociālais pedagogs pārrunās pieaicina attiecīgo direktora vietnieku izglītības jomā.
56. Ja 1. – 9.klašu izglītojamais un 11. – 12.klašu nepilngadīgs izglītojamais ir neattaisnoti nokavējis 20 un vairāk mācību stundas semestrī, skola informē par to pašvaldības izglītības pārvaldes iestādi vai izglītības speciālistu.
57. Ja 11.-12.klases pilngadīgs izglītojamais ir neattaisnoti nokavējis 20 un vairāk mācību stundas semestrī, pedagoģiskās padomes sēde, pieaicinot izglītojamo un viņa likumisko pārstāvi, lemj par izglītojamā atskaitīšanu no skolas. Pedagoģiskās padomes sēdes lēmums stājas spēkā, ja tas tiek apstiprināts ar direktora rīkojumu. Direktora rīkojums par izglītojamā atskaitīšanu ir administratīvais akts, kas tiek pieņemts Administratīvā procesa likuma noteiktajā kārtībā un tiek paziņots izglītojamajam ierakstītā vēstulē. Kārtību, kādā izglītojamo atskaita no izglītības iestāde nosaka attiecīgi Ministru kabineta noteikumi.
58. **Izglītojamo drošība un tiesību aizsardzība**
59. Izglītojamiem kategoriski aizliegta alkohola cigarešu, narkotisko, toksisko un psihotropo vielu, gāzes baloniņu, gāzes pistoļu, šaujamieroču un auksto ieroču iegādāšanās, lietošana, glabāšana un realizēšana izglītības iestādē un tās teritorijā.
60. Izglītojamiem aizliegts ienest skolā priekšmetus, materiālus, vielas, kas apdraud paša izglītojamā vai citu dzīvību, veselību vai nav nepieciešamas mācību procesā. Aizliegts spēlēt kārtis vai citas azartspēles.
61. Mācību stundu, citu nodarbību un pasākumu laikā nav atļauts lietot mobilos tālruņus, mūzikas atskaņotājus un līdzīgas ierīces.
62. Izglītojamiem ir aizliegts
	1. patvaļīgi atstāt izglītības iestādes telpas vai teritoriju;
	2. atteikties izpildīt iestādes darbinieka likumīgās prasības;
	3. atņemt vai aizņemties svešu mantu, kā arī dot lietošanā citiem savas personiskās mantas;
	4. spēlēt galda spēles vai citas spēles, lai gūtu materiālu vai cita veida labumu;
	5. lietot necenzētus vārdus;
	6. bojāt svešu mantu;
	7. satikties ar nepiederošām personām, saņemt no tām vai nodot dažādus priekšmetus, produktus, vielas;
	8. bez darbinieka atļaujas izvietot iestādes telpās pie sienām plakātus, attēlus un fotogrāfijas.
63. Izglītojamam ir aizliegts mācību stundās, citās nodarbībās, sanāksmēs un pasākumos filmēt un ierakstīt notikuma norisi, ja tas nav paredzēts mācību procesa ietvaros vai neformāla pasākuma ietvaros. Attiecīgo darbību veikšanai nepieciešams izglītības iestādes direktora saskaņojums. Par šī noteikumu pārkāpumu izglītojamā rīcība tiek izvērtēta izglītības iestādes pedagoģiskajā padomē, kā arī autortiesību, fizisko personu datu aizsardzības tiesību un citu tiesību pārkāpumu gadījumos direktors lemj par nepieciešamību papildus ziņot tiesībaizsardzības iestādēm, ja pārkāpums satur administratīvā pārkāpuma vai noziedzīga nodarījuma pazīmes.
64. Izglītojamouzvedību sporta zālē nosaka ”Sporta zāles un sporta laukuma iekšējās kārtības noteikumi”, kas ir šo noteikumu neatņemama sastāvdaļa, ar kuriem izglītojamos iepazīstina tāpat, kā ar šiem noteikumiem.
65. Izglītojamajiem aizliegts pieļaut tādu rīcību, kas varētu radīt draudus paša un citu cilvēku veselībai un drošībai. Izglītojamā pienākums ir neiesaistīties apšaubāmās un nepazīstamu cilvēku kompānijās, rīcībās un sarunās.
66. Emocionālās un fiziskās vardarbības vai citu draudu savai un citu personu drošībai gadījumos izglītojamo pienākums ir nepiekrist draudu izraisītāja rīcībai, nekavējoties saukt palīgā pieaugušos: skolas dežūrējošos pedagogus vai jebkuru skolas darbinieku, laicīgi lūgt palīdzību vecākiem, klases audzinātājam, skolas psihologam, sociālajam vai citiem pedagogiem.
67. Vardarbības novēršanu skolā detalizētāk nosaka iekšējie 2020.gada 3.marta skolas iekšējie noteikumi Nr.VS47-20-1-nts „Kārtība par vadītāja un pedagogu rīcību, ja tiek konstatēta fiziska vai emocionāla vardarbība pret izglītojamo”, kas ir šo noteikumu neatņemama sastāvdaļa un ar tiem iepazīstina tāpat, kā ar šiem noteikumiem.
68. Izglītojamie tiek iepazīstināti ar skolas evakuācijas plānu, operatīvo dienestu izsaukšanas iespējām un rīcību ekstremālās situācijās, kā arī ar darba drošības instrukcijām. Izglītojamo ar šiem dokumentiem iepazīstina klases audzinātājs vai pedagogs, kuru ar rīkojumu nosaka skolas direktors. Par iepazīstināšanu ar šiem dokumentiem izglītojamais atbilstoši spējām un prasmēm apliecina ar ierakstu "iepazinos", norādot datumu un parakstu klases vai grupas žurnālā. Evakuācijas plānu izvieto skolas telpās visiem pieejamā vietā.
69. Ārkārtas situācijās, atskanot trauksmes signālam (divi īsi un viens garš zvans vai mutisks dežurējošā administratora paziņojums par evakuāciju), tiek veikta izglītojamo evakuācija saskaņā ar noteikumiem par rīcību ekstremālās situācijās, izglītojamie izpilda atbildīgā pedagoga norādījumus vai rīkojas atbilstoši direktora apstiprinātiem izglītības iestādes evakuācijas plānam un kārtībai.
70. Par skolas darbinieku maldināšanu par ekstremālām situācijām izglītojamais atbild normatīvajos aktos noteiktajā kārtībā.
71. Traumu vai pēkšņu veselības traucējumu gadījumos izglītojamajiem nepieciešams vērsties pie skolas medmāsas.
72. Sociālās vai psiholoģiskās palīdzības nepieciešamības gadījumos izglītojamajiem nepieciešams vērsties pie klases audzinātāja, atbalsta personāla vai skolas vadības.
73. Skola ir tiesīga ierobežot izglītojamā tiesības uz privātīpašuma neaizskaramību gadījumos, ja tas apdraud paša izglītojamā intereses, citu izglītojamo, pedagogu, skolas vadības un apmeklētāju tiesības, kā arī izglītības procesu un iekšējo kārtību skolā, skolas mantu vai kā citādi ir saistīts ar tiesību pārkāpumu (pamatojums: Satversmes 105.pants, Izglītības likuma 54. pants un Bērnu tiesību aizsardzības likuma 22. un 23.pants).
74. Skolas pienākums ir novērst pārkāpumu vai jebkuru tā rašanās iespējamību, izglītojamajam labprātīgi novēršot to, kā arī lemt par nepieciešamību ziņot pašvaldības pārstāvjiem (bāriņtiesa, policija) un izglītojamā likumiskajiem pārstāvjiem situācijas noregulēšanai, ja pārkāpums (vai pamatotas aizdomas par pārkāpumu) netiek labprātīgi novērstas no izglītojamā puses.
75. **Kārtība, kādā skolā uzturas skolas izglītojamo vecāki un citas**

**nepiederošas personas**

1. Nepiederošas personas ir ikviena persona, kuras darba vai mācību vieta nav skola.
2. Nepiederošas personas ielaist skolā no plkst. 7.30 līdz 19.00.
3. Nepiederošas personas, tai skaitā apmeklētāji un izglītojamo vecāki, ierodoties skolā, informē skolas dežurantu un norāda apmeklējuma mērķi. Nepieciešamības gadījumā vecāki un citi apmeklētāji sagaida izglītojamos un skolas darbiniekus 1.stāva vestibilā pie dežuranta, netraucējot mācību procesu vai skolas darbu.
4. 1.klašu izglītojamos 1.semestrī vecāki drīkst pavadīt un sagaidīt skolas foajē, kur atrodas klases telpa, līdz 31.12. var pavadīt izglītojamos uz garderobi.
5. Nepiederošas personas iepriekš piesakoties un norādot risināmo jautājumu, var apmeklēt skolas pedagogu, vienojoties par abām pusēm pieņēmumu tikšanās laiku un vietu.
6. Ārkārtas gadījumā apmeklētājs ierodas skolā bez iepriekšējas pieteikšanās.
7. Izglītojamajiem ir atļauts uzaicināt skolas telpās nepiederošās personas, tikai saskaņojot to ar skolas vadību.
8. Par nepiederošas personas uzturēšanos skolā atbild skolas darbinieks, pie kura šī persona ieradusies.
9. Skolas ārpusstundu pasākumos pieaicināto personu sastāvu nosaka skolas vadība. Par viņu ierašanās un uzturēšanās kārtību atbild pasākuma organizators.
10. Skolas apmeklētāji, kuri neievēro šo noteikumu prasības, var tikt izraidīti no skolas.
11. Iepriekš minētie nosacījumi neattiecas uz operatīvo dienestu darbiniekiem ārkārtas situācijas.
12. **Pamudinājumu un apbalvojumu kārtība**
13. Par labu mācību, sabiedrisko darbu, panākumiem mācību priekšmetu skolas un rajona olimpiādēs, aktīvu un rezultatīvu sporta darbu, izglītojamie saņem skolas  Pateicības rakstus, Atzinības rakstus un balvas.
14. Par izglītojamā centību mācībās, pozitīvu attieksmi pret darbu skolas vadība izsaka pateicību vecākiem.

|  |  |  |  |
| --- | --- | --- | --- |
| Līmenis | Amatpersona | Pamudinājumu un apbalvojumu veidi | Iespējamā rīcība |
| 1 | Priekšmeta skolotājs | * Uzslava
* Mutiska pateicība
* Ieraksti dienasgrāmatās
* Pateicība vecākiem
* Pateicības, atzinības mācību priekšmetā
 | Rosina augstākiem apbalvojumiem |
| 2 | Klases audzinātājs | * Uzslava
* Mutiska pateicība
* Pateicība dienasgrāmatās
* Pateicība vecākiem
* Atzinības vēstule
 | Rosina augstākiem apbalvojumiem |
| 3 | Direktora vietnieki | * Atzinības par sasniegumiem mācību darbā, olimpiādēs, sportā, ārpusklases darbā;
* Olimpiāžu, konkursu uzvarētāju sveikšana;
* Sportā - atzinības raksti u.c. apbalvojumi;
* Pateicības raksti vecākiem
 | Rosina augstākiem apbalvojumiem |
| 4 | Direktors | * Labāko skolēnu - olimpiāžu uzvarētāju, viņu skolotāju un vecāku pieņemšana;
* Skolas iespēju izmantošana materiālo balvu piešķiršana
 | Rosina augstākiem pašvaldības apbalvojumiem |
| 5 | Pedagoģiskās padomes sēde | * Atzinības rakstu piešķiršana
 | Rosina direktoru apbalvot: Uzvarētājus olimpiādēs; Izlaidumā - labākos absolventus  |

1. **Atbildība par noteikumu pārkāpumiem**
2. Katrs izglītojamais atbild par sava darba rezultātiem, uzvedību, drošības un iekšējās kārtības noteikumu ievērošanu Izglītības iestādē un tās organizētajos pasākumos.
3. Par noteikumu pārkāpšanu izglītojamiem ir piemērojami disciplinārsodi. Piemēroto disciplinārsodu tiesiskā būtība ir pielīdzināma konstatētam izglītojamā likumisko pienākumu pārkāpumam, kura sekas tiek noteiktās saskaņā ar Ministru kabineta noteikumiem par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi.
4. Izglītojamam var tikt piemēroti šādi disciplinārsodi:
	1. mutiska piezīme;
	2. rakstiska piezīme dienasgrāmatā;
	3. rakstiska piezīme liecībā;
	4. mutisks aizrādījums;
	5. aizrādījums ar ierakstu liecībā;
	6. rakstisks ziņojums vecākiem;
	7. rājiens direktora rīkojumā ar ierakstu liecībā;
	8. 11.-12.klašu izglītojamo izslēgšana no skolas, ievērojot normatīvajos aktos noteikto kārtību, izglītības iestādes nolikumu un šos noteikumus.
5. Gadījumos, kad ir aizdomas par narkotisko, psihotropo, toksisko vielu un alkohola lietošanu, skola ziņo vecākiem un ātrai medicīniskai palīdzībai.
6. Gadījumos, kad ir aizdomas par pielietoto vardarbību, administratīvi vai krimināli sodāmiem pārkāpumiem, skolas vadība nekavējoties ziņo tiesībsargājošām iestādēm.
7. Gadījumos, kad izglītojamā darbība ir radījusi ilgstošu konfliktsituāciju klasē un negatīvi ietekmē klases emocionāli psiholoģisko fonu, vai par īpaši rupjiem pārkāpumiem, kas aizskar citu personu pamattiesības uz dzīvību, veselību, privātuma neaizskaramību u.tml., direktors rīkojas saskaņā ar normatīvajos aktos noteikto kārtību par direktora rīcību, ja izglītojamais apdraud savu vai citu personu drošību, veselību un dzīvību:
	1. pedagogs informē direktoru par izglītojamā uzvedību. Izglītojamais, kurš apdraud savu vai citu personu drošību, veselību vai dzīvību tiek norīkots mācībām citā telpā sociālā pedagoga, izglītības psihologa vai cita pedagoga klātbūtnē.
	2. mācības citā telpā var ilgt no vienas mācību stundas līdz mācību dienas beigām
	3. direktors rakstiski (papīra vai elektroniska dokumenta formā) nosūta izglītojamā vecākiem informāciju par izglītojamā uzvedību un nepieciešamo vecāku sadarbību ar izglītības iestādi;
	4. vadītājs rīkojumā nosaka atbalsta personāla pienākumus, lai veicinātu turpmāko sadarbību ar izglītojamo un vecākiem un izstrādātu atbalsta pasākumus atbilstoši izglītojamā vajadzībām un situācijai;
	5. vadītājam ir tiesības pieaicināt nepieciešamos speciālistus, lai nodrošinātu uzlabojumus izglītojamā uzvedībā un mācībās;
	6. Ja izglītojamā uzvedībā nav uzlabojumu un vecāki nevēlas sadarboties ar izglītības iestādi, bet situācijas risināšanā vēlas iesaistīt citus speciālistus, vadītājs šo informāciju nosūta attiecīgajai pašvaldībai.
	7. Ja pašvaldībā ir saņemta šo noteikumu [113.5. punktā](http://likumi.lv/doc.php?id=201106#p5.2) minētā informācija, pašvaldība ir tiesīga sasaukt starpinstitūciju sanāksmi, kas lemj par turpmākajiem atbalsta pasākumiem izglītojamam. Sanāksmē pieaicina izglītības iestādes atbildīgos speciālistus, izglītojamā vecākus, pašvaldības izglītības speciālistu vai pārstāvjus no attiecīgās pašvaldības izglītības pārvaldes, sociālā dienesta, bāriņtiesas, Valsts bērnu tiesību aizsardzības inspekcijas un citus speciālistus.
8. Izglītojamais un viņa vecāki ir atbild par zaudējumu, kas izglītojamā vainojamas rīcības dēļ nodarīts skolai un apmaksā nodarīto zaudējumu.
9. Kārtība, kādā izskata izglītojamo pārkāpumus par likumisko pienākumu nepildīšanu:

|  |  |  |  |
| --- | --- | --- | --- |
| Līmenis | Amatpersona vai institūcija | Kārtība | Iespējamā rīcība |
| 1. | Priekšmeta pedagogs | * Mutisks aizrādījums;
* Individuālas pārrunas;
* Ieraksts dienasgrāmatā
 | Priekšmeta pedagogs informē klases audzinātāju un izglītojamo vecākus |
| 2. | Klases audzinātājs | * Individuālās pārrunas;
* Ieraksts dienasgrāmatā
 | * Rakstisks ziņojums vecākiem (ieraksts dienasgrāmatā, vēstule)
* Klases audzinātāja, atbalsta personāla un vecāku kopīga saruna ar izglītojamo
 |
| 3. | Pedagoģiskā padome | Izskata jautājumu sēdē  | Sniedz rekomendācijas direktoram tālākajai rīcībai |
| 4. | Direktors | Rīkojas normatīvajos aktos noteiktajā kārtībā  | Sadarbība ar pašvaldību, bāriņtiesu, bērnu tiesību aizsardzības institūcijām, tiesību aizsardzības iestādēm normatīvajos aktos noteiktajā kārtībā |

1. **Noslēguma jautājumi**
2. Grozījumus un papildinājumus noteikumos var ierosināt Izglītojamo pašpārvalde, Pedagoģiskā padome, Skolas padome, direktors un skolas dibinātājs.
3. Grozījumus un papildinājumus noteikumos apstiprina direktors.
4. Noteikumu kopija glabājas pie klašu audzinātājiem un Noteikumu pilna versija atrodas skolas mājas lapā.
5. Klases audzinātāji ar Noteikumiem iepazīstina skolēnus septembrī, klases stundu laikā, un vecākus mācību gada sākumā, pirmajā klases vecāku sapulcē.
6. Jaunpieņemtos skolēnus mācību gada vidū ar Noteikumiem iepazīstina skolas biroja administratore. Par to skolēns un vecāki parakstās iesniegumā par pieņemšanu skolā.
7. Skolas direktors ar ikreizēju rīkojumu ir tiesīgs noregulēt jautājumus, kas nav atrunāti šajos noteikumos, lai pilnvērtīgi un nepārtraukti tiktu īstenota skolas iekšējā kārtība.
8. Atzīt par spēku zaudējušos skolas 2020.gada 03.marta iekšējos noteikumus Nr. 3 „Iekšējās kārtības noteikumi”.

 Direktore I. Kareļina

SASKAŅOTS:

Pedagoģiskās padomes sēdē

2023.gada 30. augustā